Floorballklubben Outlaws i Frederikshavn henter en spillende svensk træner til klubben i et forsøg på at bringe klubben tilbage blandt de bedste i Danmark. Svenskeren David Jansson spillede i Outlaws, da klubben blev dansk mester første gang. Siden har han været spiller og træner i nogle af Sveriges bedste klubber, men vender nu tilbage til Frederikshavn på en tre-årig kontrakt. David Jansson får ansvaret for holdets taktik, mens Søren Frederiksen stadig skal være cheftræner. - Det er ikke sikkert, at der bliver medaljer i næste sæson, men indenfor en tre-årig periode, vil vi være i en finale, siger Outlaws formand Aage Gøgsig til DR Nordjylland.
Floorballklubben tegner kontrakt med David Jansson